इस बार प्रधान संपादक एवं चुनाव आयोग के चलते इस सिंडिकेट की चल नहीं पा रही थी. विज्ञापन देकर कोई प्रत्‍याशी फंसना नहीं चाह रहा है, लिहाजा इन लोगों की सारी कमाई प्रभावित हो रही है. सूत्र बताते हैं कि चंदौली के सैयदराजा विधानसभा क्षेत्र से चुनाव लड़ रहे माफिया बृजेश सिंह वाली खबर को भी मैनेज किया गया था. चंदौली से यह बात छनकर आ रही है कि बृजेश सिंह एंड कंपनी ने नामांकन एवं सभा से पहले पैसा लेकर सभी अखबारों के दफ्तर पहुंचे थे, पर चुनाव आयोग की कड़ाई के चलते सब लोगों ने पैसा थामने से इनकार कर दिया था. सूत्र बताते हैं कि हिंदुस्‍तान से एमएम रहमान, संतोष सिंह एवं मनीष कुमार ने दो लाख रुपये के विज्ञापन की डील की थी, पर प्रबंधन ने बृजेश का विज्ञापन छापने से इनकार कर दिया.